**Obavijest o dodjeli besplatnih školskih udžbenika za 2017./2018. školsku godinu**

Poštovani roditelji,

Grad Zaprešić će i za 2017./2018. školsku godinu osigurati dodjelu besplatnih udžbenika učenicima osnovnih škola.

Pravo na dodjelu besplatnih udžbenika ostvaruju svi učenici OŠ \_\_\_\_\_BISTRA\_\_\_\_\_\_\_\_\_\_\_\_\_\_\_ koji imaju prebivalište na području Grada Zaprešića, uz uvjet da to pravo ne ostvaruju po nekoj drugoj osnovi i da je izvršen povrat preuzetih besplatnih udžbenika za 2016./2017. školsku godinu.

Besplatni udžbenici podrazumijevaju udžbenike, slovarice i zbirke zadataka za obvezne predmete.

**Udžbenički kompleti za novu školsku godinu biti će sastavljeni od:**

* vraćenih upotrebljivih besplatnih udžbenika koji su bili osigurani za 2016./2017. školsku godinu i
* novih udžbenika koji se nabavljaju zbog razlike u broju učenika, nadomještanja slovarica i radnih udžbenika koji se ne mogu naslijediti te neupotrebljivih (dotrajalih i uništenih) i izgubljenih udžbenika.

Podjela udžbenika obavljat će se početkom nove školske godine prema rasporedu koji ćemo objaviti naknadno.

Prilikom preuzimanja udžbenika potrebno je potpisati Izjavu o preuzimanju školskih udžbenika za 2017./2018. školsku godinu.

Za 2017./2018. školsku godinu roditelji su obvezni nabaviti udžbenike za izborne predmete i dopunska nastavna sredstva prema važećem popisu koji možete (za svaki pojedini razred) provjeriti na oglasnoj ploči škole.